ΓΡΑΠΤΗ ΕΡΩΤΗΣΗ P-2853/00

υποβολή: Hiltrud Breyer (Verts/ALE) προς την Επιτροπή

(5 Σεπτεμβρίου 2000)

Θέμα: ΣΕΒ στη Γερμανία

Τον παρελθόντα Ιούλιο, η Διευθύνουσα Επιστημονική Επιτροπή κατέταξε την Ομοσπονδιακή Δημοκρατία της Γερμανίας μεταξύ των χωρών κινδύνου σχετικά με την Σπογγώδη Εγκεφαλοπάθεια των Βοοειδών (ΣΕΒ). Η Γερμανία από πλευράς της θεωρεί ότι δεν έχει θιγεί από την ΣΕΒ. Εξάλλου, έως τώρα, καμία επιστημονική απόδειξη δεν βεβαιώνει την απουσία ΣΕΒ στη Γερμανία.

1. Γνωρίζει η Επιτροπή ότι καμία επιστημονική απόδειξη δεν βεβαιώνει την απουσία ΣΕΒ στη Γερμανία;

α) Πως θα αντιδράσει η Επιτροπή κατά της καταφανώς εσφαλμένης δήλωσης της Ομοσπονδιακής Δημοκρατίας της Γερμανίας;

β) Τι σκέπτεται να κάνει η Επιτροπή, ιδιαίτερα σε σχέση με τα αποτελέσματα της Διευθύνουσας Επιστημονικής Επιτροπής για να επανορθωθεί η εσφαλμένη και παραπειστική δήλωση;

2. Γνωρίζει η Επιτροπή ότι, εξαιρουμένης της Βόρειας Ρηνανίας-Βεστφαλίας, δεν πραγματοποιείται κανένας έλεγχος για ΣΕΒ στη Γερμανία;

3. Η Επιτροπή γνωρίζει ότι σε μερικά ομοσπονδιακά κράτη, όπως στη Βαυαρία, εμποδίζεται σκοπίμως η διεξαγωγή ελέγχου;

4. Είναι της γνώμης η Επιτροπή, όπως η συντάκτρια της ερώτησης, ότι η σκόπιμη απουσία ελέγχου ώστε να μην αποκαλυφθεί η ενδεχόμενη ύπαρξη ΣΕΒ αποτελεί παράβαση της αρχής προφύλαξης και ότι είναι απαράδεκτο μια τέτοια κατάσταση να κάνει τους καταναλωτές να διατρέχουν σημαντικό κίνδυνο;

5. Τι μέτρα πρόκειται να πάρει η Επιτροπή σχετικά με την απουσία ελέγχων και την ενσυνείδητη αυτή κατάσταση που εκθέτει σε κίνδυνο τους καταναλωτές;

6. Η Επιτροπήπολογίζει ναποστηρίξει την εισαγωγή δοκιμασιών ΣΕΒ στα γερμανικά σφαγεία παρά την αυθαίρετη γραφειοκρατική στάση; Εάν όχι, για ποιο λόγο;

7. Ποιες είναι οι εγγυήσεις ότι τα κρεοπωλεία και τα εστιατόρια δεν προσφέρουν κρέας μολυσμένο από ΣΕΒ;

Απάντηση του κ. Byrne εξ ονόματος της Ευρωπαϊκής Επιτροπής

(10 Οκτωβρίου 2000)

Η Επιτροπή δεν γνωρίζει οιαδήποτε στοιχεία που να αποδεικνύουν τις κατηγορίες για ψευδείς δηλώσεις και σκόπιμη θέση σε κίνδυνο των καταναλωτών εκ μέρους των γερμανικών αρχών. Η επιδημιολογική κατάσταση στη Γερμανία, όσον αφορά τη σπογγώδη εγκεφαλοπάθεια των βοοειδών (ΣΕΒ), πρέπει να θεωρηθείπό το φως της γνώμης της Διευθύνουσας Επιστημονικής Επιτροπής (ΔΕΕ) της 6ης Ιουλίου 2000. Κατόπιν ανάλυσης των διαθέσιμων στοιχείων σχετικά με τους βασικούς παράγοντες κινδύνου, η ΔΕΕ κατέληξε στο συμπέρασμα ότι δεν είναι δυνατό να αποκλειστεί η ύπαρξη ΣΕΒ σε κανένα κράτος μέλος. Συμπέρανε επίσης ότι είναι πιθανή η ύπαρξη ΣΕΒ στις εθνικές αγέλες της Γερμανίας, της Ιταλίας και της Ισπανίας, αν και έως τη στιγμή εκείνη δεν είχαν καταγραφεί κρούσματα στις εν λόγω χώρες. Η γνώμη αυτή και οι δικαιολογητικές εκθέσεις ανά χώρα όπου εκθέτονται

λεπτομερώς οι λόγοι της εκτίμησης αυτής έχουν έκτοτε δημοσιευθεί στο διαδίκτυο. Πρέπει να γίνει κατανοητό ότι η εν λόγω γνώμη της ΔΕΕ, δεδομένου ότι αποτελεί ανεξάρτητη επιστημονική συμβουλή, δεν συνιστά επίσημη νομική πράξη. Συνεπώς, δεν είναι σκόπιμο να εξεταστεί το ενδεχόμενο δράσης κατά των χωρών που έχουν διαφορετική εκτίμηση όσον αφορά το γεωγραφικό κίνδυνο ΣΕΒ που διατρέχουν.

Η Επιτροπή, από τη μεριά της, ενέκρινε ως προληπτικό μέτρο την απόφαση 2000/418/EC για τη ρύθμιση της χρήσηςλικών που παρουσιάζουν κινδύνους σχετικά με τις μεταδοτικές σπογγώδεις εγκεφαλοπάθειες και την τροποποίηση της απόφασης 94/474/ΕΚ(1). Το έπραξε ενόψει της συνεχιζόμενης εκδήλωσης κρουσμάτων ΣΕΒ στην Κοινότητα, ακόμα και στα κράτη μέλη στο εσωτερικό των οποίων δεν έχουν καταγραφεί κρούσματα ΣΕΒ κατά το παρελθόν, και των επανειλημμένων δηλώσεων της ΔΕΕ που συνιστούσαν την αποκλεισμό ειδικώνλικών κινδύνου (ΕΥΚ) από τα τρόφιμα και τις τροφικές αλυσίδες. Η απόφαση αυτή ισχύει και στη Γερμανία και θα αφορά από την 1 Οκτωβρίου 2000 μια σειρά ειδικώνλικών κινδύνου.

Η κοινοτική νομοθεσία για την παρακολούθηση της εκδήλωσης της ΣΕΒ ισχύει από το καλοκαίρι του 1998. Επιπλέον, ηποχρέωση να διενεργούνται δοκιμές σε σημαντικό τυχαίο αριθμό ζώων που πέθαναν στην εκμετάλλευση ή σφαγιάστηκαν επειγόντως εγκρίθηκε από την Επιτροπή στις 5 Ιουνίου 2000 με την απόφαση 2000/374/EC για την τροποποίηση της απόφασης 98/272/ΕΚ για την επιδημιολογική επιτήρηση των μεταδοτικών σπογγωδών εγκεφαλοπαθειών(2). Σημαντικός στόχος της απόφασης αυτής είναι ο έλεγχος ενός σημαντικού από στατιστική άποψη αριθμού βοοειδών που είναι περισσότερο πιθανό να έχουν ανιχνεύσιμα επίπεδα ΣΕΒ. Αυτό θα καταστήσει δυνατή την καλύτερη αξιολόγηση της επιδημιολογικής κατάστασης στα κράτη μέλη. Ηποχρέωση αυτή πρόκειται να τεθεί σε ισχύ από την 1η Ιανουαρίου 2001 και θα ισχύει και για τη Γερμανία. Τα αποτελέσματα, που θα παρακολουθεί εκ του σύνεγγυς η Επιτροπή, θα παράσχουν πολύτιμες πληροφορίες σχετικά με την έκταση της ΣΕΒ στα κράτη μέλη. Οι γερμανικές αρχές έχουν τώρα πληροφορήσει την Επιτροπή ότι σκοπεύουν να διενεργήσουν πολύ μεγαλύτερο αριθμό δοκιμών από αυτόν που απαιτείται βάσει της απόφασης της Επιτροπής.

Σε γενικότερο επίπεδο, το Γραφείο Τροφίμων και Κτηνιατρικών θεμάτων (FVO) της Επιτροπής πραγματοποιεί τακτικές αποστολές για την αξιολόγηση της επί τόπου διενέργειας των ελέγχων της ΣΕΒ στα κράτη μέλη. Τα στοιχεία που προκύπτουν κατά τη διάρκεια των αποστολών αυτών αποτέλεσαν αναπόσπαστο μέρος της προαναφερθείσας επιστημονικής αξιολόγησης της ΔΕΕ. Στο πλαίσιο του γύρου αποστολών για την αξιολόγηση του συστήματος επιδημιολογικής επιτήρησης της ΣΕΒ σε όλα τα κράτη μέλη, το FVO θα πραγματοποιήσει αποστολή το Σεπτέμβριο του 2000 με επισκέψεις σε αρκετά γερμανικά ομόσπονδα κράτη. Μια έκθεση σχετικά με την εν λόγω επιθεώρηση θα τεθεί στη διάθεση του Κοινοβουλίου και θα δημοσιευθεί στο διαδίκτυο.

Η Επιτροπή συμφωνεί ότι η επιλεκτική μη εφαρμογή των δοκιμών για τη ΣΕΒ, με στόχο να την αποφυγή του εντοπισμού κρουσμάτων ΣΕΒ, στην οποία αναφέρετε η κα βουλευτής, θα συνιστούσε όντως πηγή σοβαρής ανησυχίας, αν κάτι τέτοιο συνέβαινε. Θα συνιστούσε απόκρυψη ενός σοβαρού κινδύνου για τηνγεία των καταναλωτών και παραβίαση της κοινοτικής νομοθεσίας. Ωστόσο, η Επιτροπή δεν διαθέτει στοιχεία που ναποδεικνύουν ότι έχει παρατηρηθεί στη Γερμανία τέτοια απαράδεκτη συμπεριφορά.

(1) ΕΕ L 158 της 29.7.2000, σελ. 76.

(2) ΕΕ L 135 της 8.6.2000, σελ. 27.